UPDATE Guvernul Orban depune jurământul la Cotroceni la ora 19.00 / Klaus Iohannis a semnat decretul de numire a noului guvern

Guvernul condus de Ludovic Orban depune jurământul în fața președintelui Klaus Iohannis, la Cotroceni, în această seară, la ora 19.00.

Președintele Klaus Iohannis a semnat decretul pentru numirea Guvernului României, în următoarea componență:

• Prim-ministru- Ludovic Orban

• Viceprim-ministru – Raluca Turcan

• Ministrul finanțelor publice – Vasile-Florin Cîţu

• Ministrul afacerilor interne – Marcel Ion Vela

• Ministrul afacerilor externe – Bogdan-Lucian Aurescu

• Ministrul justiției – Marian Cătălin Predoiu

• Ministrul apărării naționale – Ionel Nicolae Ciucă

• Ministrul economiei, energiei și mediului de afaceri – Virgil-Daniel Popescu

• Ministrul transporturilor, infrastructurii și comunicațiilor – Lucian Nicolae Bode

• Ministrul agriculturii și dezvoltării rurale – Nechita-Adrian Oros

• Ministrul mediului, apelor și pădurilor – Costel Alexe

• Ministrul lucrărilor publice, dezvoltării și administrației – Ion Ştefan

• Ministrul fondurilor europene – Ioan Marcel Boloş

• Ministrul sănătății – Victor Sebastian Costache

• Ministrul educației și cercetării – Cristina Monica Anisie

• Ministrul culturii – Bogdan Gheorghiu

• Ministrul tineretului și sportului – Marian Ionuţ Stroe

• Ministrul muncii și protecției sociale – Victoria Violeta Alexandru.

După depunerea jurământului, Guvernul se va reuni la Palatul Victoria, pentru o ședință informală, după cum a anunțat premierul învestit Ludovic Orban.

Parlamentul a acordat azi încrederea guvernului Orban cu 240 de voturi din 240 exprimate. Pentru învestirea Guvernului era nevoie de 233 de voturi. Votul a fost secret, exprimat prin bile. Guvernul Orban a beneficiat de votul mai multor parlamentari PSD și Pro România, care au sfidat astfel ordinele de partid, dar și de votul unor independenți.

Sursa foto: presidency.ro